|  |
| --- |
|  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ****ՂԵԿԱՎԱՐ**  |

**Ո Ր Ո Շ ՈՒ Մ Տ(22)200623**

**Վարչական տույժ նշանակելու մասին**

**ք. Երևան «21» դեկտեմբերի 2020թ․**

Ես` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գեղամ Շախբազյանս, ուսումնասիրելով քաղաքացի Արտուշ Սաշիկի Գասպարյանի նկատմամբ 2020 թվականի օգոստոսի 27-ին կազմված վերահսկողության արդյունքների ամփոփման թիվ Տ(22)200623 արձանագրությունը և վարչական վարույթի վերաբերյալ այլ նյութերը`

 **ՊԱՐԶԵՑԻ՝**

Տեսչական մարմնի Սյունիքի տարածքային բաժնի կողմից Կապան քաղաքում 27.08.2020 թվականին իրականացվել են վերահսկողական գործառույթներ՝ ՀՀ ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և մեկ սռնու վրա ընկնող բեռնվածքը գերազանցող տրանսպորտային միջոցների նկատմամբ, որի արդյունքում կազմվել է վերահսկողության արդյունքների ամփոփման թիվ Տ(22)200623 արձանագրությունը և կշռման թիվ 00329 կտրոնը (կշեռք՝ CZ-40HA, գործարանային համար՝ թիվ 216154B, ՀՀ ԷՆ «Ստանդարտացման և չափագիտության ազգային մարմին» ՓԲ ընկերության ստուգաչափման վկայական՝ թիվ 033979)՝ վարորդ Արտուշ Սաշիկի Գասպարյանի (վարորդական վկայական՝ MB825913, անձնագիր՝ AM0253307, հասցե՝ ՀՀ, Արարատի մարզ, գյուղ Այնթափ, 16-րդ փ․, տ․ 24) կողմից կատարված վարչական իրավախախտման փաստի վերաբերյալ, այն է՝ Մ2 Երևան-Երասխ-Գորիս-Մեղրի-Իրանի սահման ավտոմոբիլային ճանապարհի 302 կմ հատվածում SCANIA մակնիշի 440XT17 հաշվառման համարանիշի տրանսպորտային միջոցով երթևեկել է մեկ սռնու վրա ընկնող թույլատրելի առավելագույն բեռնվածքը գերազանցող տրանսպորտային միջոցով, այսինքն՝ խախտվել է «Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի է) կետի պահանջը՝ թույլ տալով Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասով նախատեսված իրավախախտումը, այն է` Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը:

2020թ. սեպտեմբերի 23-ին ժամը 11:30-ին Տեսչական մարմնում նշանակվել է վարչական գործի քննություն, ինչի վերաբերյալ քաղաքացի Արտուշ Սաշիկի Գասպարյանը պատշաճ ծանուցվել է (փոստային անդորրագիր՝ թիվ AG025612689AM): Վարչական գործի քննությանը քաղաքացի Արտուշ Սաշիկի Գասպարյանը կամ նրա ներկայացուցիչը չի ներկայացել, և Տեսչական մարմին չի ներկայացվել գրավոր դիրքորոշում:

ՀՀ կառավարության՝ 2020 թվականի սեպտեմբերի 27-ի թիվ 1586-Ն որոշմամբ Հայաստանի Հանրապետությունում հայտարարվել է ռազմական դրություն։ Դրա հիման վրա Տեսչական մարմնի ղեկավարի 28.09.2020 թվականի թիվ 2/06 որոշմամբ Տեսչական մարմնի կողմից հարուցված և չավարտված բոլոր վարչական վարույթները կասեցվել են։ Տեսչական մարմնի ղեկավարի 25.11.2020 թվականի թիվ 3/06 որոշմամբ Տեսչական մարմնի կողմից հարուցված և չավարտված բոլոր վարչական վարույթները վերսկսվել են։

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ նաև՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն զանգվածները և չափերը։ Համաձայն Հավելվածի 2․3․3 կետի՝ երկու տանող սռնիներով չորս սռնի ունեցող մեխանիկական տրանսպորտային միջոցի առավելագույն բեռնվածությունը հաստատվել է 32 տոննա, իսկ յուրաքանչյուր սռնու առավելագույն բեռնվածությունը՝ 9,5 տոննա։

Համաձայն կշռման թիվ 00329 կտրոնի՝ SCANIA մակնիշի 440XT17 հաշվառման համարանիշի տրանսպորտային միջոցի երկու սռնիների վրա առկա է եղել առավելագույն բեռնվածքի գերազանցում՝ 4-րդ սռնու վրա՝ 12120 կգ բեռնվածք, 3-րդ սռնու վրա՝ 12590 կգ բեռնվածք։

 Վերոնշյալ օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են իրավախախտման փաստը հաստատող բավարար ապացույցներ (2020 թվականի օգոստոսի 27-ին կազմված վերահսկողության արդյունքների ամփոփման թիվ Տ(22)200623 արձանագրությունը, կշռման թիվ 00329 կտրոնը, լուսանկարի պատճենը):

Այսպիսով, վարչական վարույթի ընթացքում հետազոտված ապացույցներով հիմնավորվել է քաղաքացի Արտուշ Սաշիկի Գասպարյանի կողմից կատարված իրավախախտման փաստը:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 24413-րդ հոդվածով, 281-րդ հոդվածով, 282-րդ հոդվածի 1-ին կետով՝

**ՈՐՈՇԵՑԻ՝**

Քաղաքացի Արտուշ Սաշիկի Գասպարյանին Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի հատկանիշներով ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք 200,000 (երկու հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | ***ԳԵՂԱՄ ՇԱԽԲԱԶՅԱՆ*** |